CELEX: 32007D0343
Language: bg
Date: 2007-05-15 00:00:00
Title: 2007/343/ЕОРешение на Комисията от 15 май 2007 година за разрешаване на пускането на пазара на течно масло, обогатено с фитостероли/фитостаноли в качеството им на нова хранителна съставка съгласно Регламент (ЕО) № 258/97 на Европейския парламент и на Съвета (нотифицирано под номер C(2007) 2073)

17.5.2007   
            
            
               BG
            
            
               Официален вестник на Европейския съюз
            
            
               L 129/63
            
         
      РЕШЕНИЕ НА КОМИСИЯТА
   
   от 15 май 2007 година
   за разрешаване на пускането на пазара на течно масло, обогатено с фитостероли/фитостаноли в качеството им на нова хранителна съставка съгласно Регламент (ЕО) № 258/97 на Европейския парламент и на Съвета
   (нотифицирано под номер C(2007) 2073)
   (само текстът на английски език е автентичен)
   (2007/343/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейска общност,
   като взе предвид Регламент (ЕО) № 258/97 на Европейския парламент и на Съвета от 27 януари 1997 г. относно нови храни и нови хранителни съставки (1), и по-специално член 7 от него,
   като има предвид, че:
   
               (1)
            
            
               На 4 май 2005 г. компанията Enzymotec е отправила искане към компетентните органи на Нидерландия за пускане на пазара на течно масло, обогатено с фитостероли/фитостаноли в качеството им на нова храна или нова хранителна съставка.
            
         
               (2)
            
            
               На 23 май 2006 г. компетентният нидерландски орган за оценка на храните е издал доклад за първоначална оценка. В този доклад органът стига до заключение, че течното масло, обогатено с фитостероли, е безопасно за консумация от човека.
            
         
               (3)
            
            
               Комисията е предоставила доклада за първоначална оценка на всички държави-членки на 29 май 2006 г.
            
         
               (4)
            
            
               В шестдесетдневния срок, установен в член 6, параграф 4 от Регламент (EО) № 258/97, в съответствие с тази разпоредба бяха повдигнати мотивирани възражения срещу пускането на пазара на този продукт.
            
         
               (5)
            
            
               Повдигнатите възражения засягаха по-скоро въпроси на управлението на риска, отколкото оценката му и затова нямаше нужда да се консултира Европейският орган за безопасност на храните (ЕFSA).
            
         
               (6)
            
            
               Разрешението за течно масло, обогатено с фитостероли/фитостаноли, следва да обхваща само използването в храни, където добавянето на фитостероли/фитостаноли е разрешено. Прилагат се правилата относно представянето и етикетирането на храни с добавени фитостероли/фитостаноли.
            
         
               (7)
            
            
               Регламент (ЕО) № 608/2004 на Комисията от 31 март 2004 г. за етикетиране на храни и съставки на храните с добавени фитостероли, фитостеролови естери, фитостаноли и/или фитостанолови естери (2) гарантира на потребителите получаването на необходимата информация за избягване на прекомерното приемане на добавени фитостероли/фитостаноли.
            
         
               (8)
            
            
               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩОТО РЕШЕНИЕ:
   Член 1
   Да бъде пуснато на пазара на Общността течно масло, обогатено с фитостероли/фитостаноли, както е специфицирано в приложение I, като нова хранителна съставка за ползване в храните, специфицирани в приложение II.
   Член 2
   Продуктите, съдържащи новата хранителна съставка, се представят по такъв начин, че те лесно да се делят на порции, които съдържат или максимум 3 g (в случай на една порция на ден), или максимум 1 g (в случай на три порции на ден) добавени фитостероли/фитостаноли.
   Количеството фитостероли/фитостаноли, добавени към съд, съдържащ напитки, не надхвърля 3 g.
   Сосове с подправки и сосове за салата, включително майонеза, се пакетират като единични порции.
   Член 3
   Адресат на настоящото решение е Enzymotec, 5 Hataasi ST, Ramat Gabriel Industrial Park, Migdal HaEmeq, Israel 23 106.
   
      Съставено в Брюксел на 15 май 2007 година.
      
         
            За Комисията
         
         Markos KYPRIANOU
         
         
            Член на Комисията
         
      
   
   
      (1)  OВ L 43, 14.2.1997 г., стр. 1. Регламент, последно изменен с Регламент (ЕО) № 1882/2003 (ОВ L 284, 31.10.2003 г., стр. 1).
   
      (2)  ОВ L 97, 1.4.2004 г., стр. 44.
   
      ПРИЛОЖЕНИЕ I
      Спецификации на течно масло, обогатено с фитостероли/фитостаноли
      Дефиниция
      Течно масло, обогатено с фитостероли/фитостаноли, е съставено от маслена фракция и фитостеролна фракция.
      
                  Субстанция/Параметри
               
               
                  Съдържание
               
            
                  Разпределение на ацилглицероли:
               
            
                  Свободни мастни киселини (изразени като олеинова киселина)
               
               
                  Не повече от 2 %
               
            
                  Моноацилглицероли (МАГ)
               
               
                  Не повече от 10 %
               
            
                  Диацилглицероли (ДАГ)
               
               
                  Не повече от 25 %
               
            
                  Триацилглицероли (ТАГ)
               
               
                  Останалите проценти
               
            
                  Фитостеролна фракция
               
            
                  β-ситостерол
               
               
                  Не повече от 80 %
               
            
                  β-ситостанол
               
               
                  Не повече от 15 %
               
            
                  кампестерол
               
               
                  Не повече от 40 %
               
            
                  кампестанол
               
               
                  Не повече от 5 %
               
            
                  стигмастерол:
               
               
                  Не повече от 30 %
               
            
                  брасикастерол
               
               
                  Не повече от 3 %
               
            
                  други стероли/станоли
               
               
                  Не повече от 3 %
               
            
                  Други
               
            
                  Влага и летливи вещества
               
               
                  Не повече от 0,5 %
               
            
                  Пероксидна стойност
               
               
                  < 5 meq/kg
               
            
                  Трансмастни киселини
               
               
                  Не повече от 1 %
               
            Замърсяване/Чистота (GC-FID или еквивалентен метод) на фитостероли/фитостаноли
      Фитостероли и фитостаноли, извлечени от източници, различни от растително масло, подходящо за храна, трябва да са свободни от замърсители, което най-добре се гарантира посредством чистота повече от 99 %.
   
   
      ПРИЛОЖЕНИЕ 2
      Храни, посочени в член 1
      Масла за мазане, както са дефинирани в букви Б и В на приложението към Регламент (ЕО) № 2991/94 на Съвета (1), с изключение на мазнини за готвене и пържене, и мазнини за мазане на основата на масло или друга животинска мазнина.
      Млечни продукти, например продукти на основата на полуобезмаслено и обезмаслено мляко, евентуално с добавка на плодове и/или зърнени култури, продукти на основата на ферментирало мляко, например кисело мляко, и продукти на основата на сирене (съдържание на мазнини ≤ 12 g на 100 g), където млечната мазнина евентуално е била намалена и мазнината или протеинът са били частично или напълно заместени с растителна мазнина или протеин.
      Напитки от соя.
      Сосове с подправки и сосове за салата, включително майонеза.
      
         (1)  ОВ L 316, 9.12.1994 г., стр. 2.